
ЗАХИРАМЖА

	     2025 оной январиин 14
	
	                      № 8-р


Улаан-Үдэ хото


«Оросой Холбоото Уласай можонуудай «Эдэбхитэй ута наһан» гэһэн можын программануудые зохёон байгуулха (шэнэлхэ) талаар онол аргануудай дурадхалнууд тухай» гэһэн Оросой Холбоото Уласай Ажалай болон ниигэмэй хамгаалалтын яаманай 2024.11.20-ой № 625 зарлигые, «Гэр бүлэ» гэһэн үндэһэн түсэлэй «Аха захатан» гэһэн можын программануудта оруулагдаһан аха захатанай эрхэтэдэй хуби» гэһэн харуулалтын тоололгын онол арга баталга тухай» Оросой Холбоото Уласай ажалай болон ниигэмэй хамгаалалтын яаманай 2024.11.22-ой № 632  зарлигые бэелүүлгэдэ:

1. Баталха:
1.1. Хабсаргагдаһан «Эдэбхитэй ута наһан» гэһэн 2025-2030 онуудта можын программа (1-дэхи хабсаргалта*) (саашадаа - Программа).
1.2. «Эдэбхитэй ута наһан» гэһэн 2025-2030 онуудта можын программын хэмжээнүүдэй түсэб (2-дохи хабсаргалта*) (саашадаа - хэмжээнүүдэй түсэб). 

2. Буряад Уласай гүрэнэй засагай гүйсэдхэхы зургаанай хүтэлбэрилэгшэд – Программа харюусалгата гүйсэдхэгшэдтэ:
2.1. Хэмжээнүүдэй Түсэб дүүргэлгэ тогтоогдоһон болзорто бэелүүлгэ хангаха.
2.2. «Эдэбхитэй ута наһан» гэһэн можын программада хабаадуулагдаһан наһатай эрхэтэдэй тоо бүридхэл тухай мэдээсэл тоосоото һарын 28 болотор һара бүри Буряад Уласай Хүн зониие ниигэмэй талаар хамгаалгын яаман руу тус захирамжын 3-дахи хабсаргалтын ёһоор тушааха. 
2.3. Хэмжээнүүдэй түсэбэй бэелүүлгын ябаса тухай мэдээсэл Буряад Уласай Хүн зониие ниигэмэй талаар хамгаалгын яаман руу зургаан һарын туршада нэгэ дахин, тоосоото болзорой удаадахи һарын 25-ай үдэрһөө урид тушааха.

3. Буряад Уласта холбоото уласай гүйсэдхэхы засаг зургаануудай болон нютагай засагай байгууламжануудай дэбисхэрэй зургаанууд наһатайшуулай ажабайдалай шанар дээшэлүүлхэ зорилготой хэмжээ ябуулгануудые ябуулхадаа, Программын заабаряар хүтэлбэрилхыень дурадхаха. 

4. Хэмжээ ябуулгануудай программа болон түсэб бэелүүлгын зонхилогшоор Буряад Уласай Хүн зониие ниигэмэй талаар хамгаалгын яаманиие томилхо (Т.А. Быкова).

5. Буряад Уласай Хүн зониие ниигэмэй талаар хамгаалгын яаманда (Т.А. Быкова) Хэмжээнүүдэй түсэбэй бэелүүлгын ябаса тухай мэдээсэл Буряад Уласай Толгойлогшодо тоосоото хаһын удаадахи һарын 30-ай үдэр хүрэтэр хахад жэлэй нэгэ удаа тушааха. 

6. Программануудай хэмжээнүүдые болон хэмжээнүүдэй Түсэб бэелүүлгэ уласай бюджедээр хараалагдан үгтэгдэһэн хэмжээнэй шугамаар ябуулагдадаг. 

7. Буряад Уласай Толгойлогшын Хиналтын хороондо (Ю.А. Петров) тус захирамжа бэелүүлгын шалгалта даалгагдаха.

8. Тус захирамжа баталагдаһан үдэрһөө хүсэндөө орохо.



	Буряад Уласай Засагай газарай Түрүүлэгшын
уялга дүүргэгшэ

Е. Луковников










*Хабсаргалта сахим түхэлөөр









___________________
Хүн зониие ниигэмэй талаар хамгаалгын яаман түлэб бэлдэбэ
тел. 44-19-27

